www.socialsecurity.gov

Ang karamihan ng mga taong nagbabayad sa 

Social Security ay namamasukan sa isang employer. 

Binabawas ng pinagta-trabahuhang ito ang buwis ng Social 

Security sa kanilang suweldo, tinutumbasan ang kontribusiyong ito at pinada-dala ang mga buwis sa Internal Revenue 

Service (IRS) at ipinagbi-bigay-alam ang sinahod sa Social 

Security. Subalit ang mga taong nagta-trabaho sa kanilang 

sarili ay dapat ipagbigay-alam ang kanilang kinita at dapat 

magbayad ng kanilang buwis deretso sa IRS.

Ikaw ay nagta-trabaho sa iyong sarili kung ikaw 

ay nagpapalakad ng isang pangangalakal, negosyo o 

propesyon, mag-iisa ka man o bilang isang kasosyo. 

Ipagbi-bigay-alam mo ang iyong kita sa Social Security 

sa oras na ikaw ay mag-file ng federal income tax return. 

Kung ang iyong netong kinita ay $400 o mahigit pa sa 

isang taon, dapat mong ipagbigay-alam ang iyong kinita sa 

Schedule SE bukod pa sa ibang mga forms para sa buwis 

na dapat mong i-file.

Pagbabayad ng buwis ng Social Security

at Medicare

Ang Social Security rate ng buwis para sa 2006 ay 15.3 

porsiento ng kita sa pagta-trabaho sa iyong sarili hanggang 

sa $94,200. Kung ang iyong netong kinita ay mahigit pa sa 

$94,200, patuloy mong bayaran lang ang bahagi ng buwis 

ng Medicare ng Social Security, sa porsientong 2.9, sa mga 

nalalabi mo pang kinita.

May dalawang pagba-bawas ng buwis sa kinita na 

magpapa-baba ng iyong buwis.

Una, may bawas ng kalahati ang kabuuan ng kinita 

mong neto ng Social Security sa pagta-trabaho mo sa iyong 

sarili. Ito ay katulad ng paraan kung paano itinuturing ang 

mga empleyado sa ilalim ng batas ng buwis, sapagkat ang 

bahagi ng pinag-trabahuhan sa buwis ng Social Security ay 

hind itininuturing na sahod ng empleyado.

Pangalawa, puwede mong ibawas ang kalahati ng iyong 

buwis ng Social Security sa IRS Form 1040. Pero ang 

pagbabawas ay dapat kunin sa iyong kabuuang kinita sa 

pag-kalkula ng iyong inakmang kabuuang kita. Hindi maari 

ang pagta-tala ng itemized na bawas at hindi dapat ilista sa 

iyong Schedule C.

Kung ikaw ay may sina sahod at kumikita ka pa rin sa 

pagta-trabaho sa iyong sarili, ang buwis sa iyong sahod 

ang unang binabayaran. Subalit ang alituntuning ito ay 

mahalaga lamang kung ang kabuuan ng iyong kita ay 

mahigit pa sa $94,200. Para halimbawa, kung

ikaw ay sumahod ng $20,000 at $30,000 mula sa

pagta-trabaho sa iyong sarili sa taong 2005, babayaran

mo ang naa-angkop na buwis ng Social Security para sa 

iyong sinahod at kinita sa negosyo. Ganoon pa man,

sa 2006, kung ang iyong sinahod ay $70,000 at ikaw ay 

may $25,000 netong kinita mula sa negosyo, hindi ka 

magba-bayad ng dobleng buwis sa Social Security sa mga 

kinitang mahigit sa $94,200. Babawasin ng iyong pinagtatrabahuhan ang 7.65 porsiyento para sa buwis ng Social 

Security at Medicare mula sa iyong kinitang $70,000. 

Kailangan mong bayaran ang 15.3 porsiyento para sa buwis 

ng Social Security at Medicare sa iyong unang $24,200 

kinita sa pagta-trabaho sa iyong sarili at 2.9 porsiyento para 

sa buwis ng Medicare sa nalalabing kinitang $800.

Mga credits sa pagta-trabaho

Ikaw ay kailangang nakapag-trabaho at nag-bayad ng 

buwis ng Social Security para sa siguradong tagal ng 

panahon tungo sa pag-kuha ng mga benepisyo sa Social 

Security. Batay sa petsa ng iyong kapanganakan ang dami 

ng oras na kailangan mong ipag-trabaho, ngunit walang 

sinuman ang nangangailangan ng higit pa sa sampung 

taong10 pagta-trabaho (40 na credit).

Sa 2006, kung ang iyong netong kinita ay $3,880 o 

mahigit pa, kinita mo na ang maximum na apat na credit 

sa isang taon—isang credit para sa bawat kinitang $970 

para sa taon. Kung ang iyong netong kinita ay wala pang 

$3,880, maaari mo pa ring kitain ang credit sa pag-gamit 

ng mga ibang optional na paraan na inilalarawan sa 

bandang huli nitong fact sheet.

Lahat ng iyong kinita na saklaw ng Social Security ay 

gagamitin para sa pagkakal-kula ng iyong benepisyo sa 

Social Security. Kaya mahalaga na ipagbigay-alam mo ang 

lahat ng iyong kinita hanggang sa pinaka-maximum, na 

tulad ng ipinag-uutos ng batas.

Pagtatantiya ang iyong netong kinita

Ang mga netong kinita para sa Social Security ay 

ang iyong kabuuang kita mula sa iyong pangangalakal 

o negosyo, menos ang pinahihintulutang deductions sa 

pangangalakal at depreciation.

Ang mga ilang kinita ay hindi kabilang sa Social 

Security at hindi dapat isama sa pagkalkula ng iyong 

netong kita: 

• Dividends mula sa shares ng stocks at interes sa mga 

bonds, maliban kung natanggap mo ang mga ito bilang 

isang dealer sa stocks at securities;

• Interes sa mga pautang, maliban kung ang iyong 

negosyo ay pagpapautang ng pera;

• Upa mula sa real estate, maliban kung ikaw ay dealer 

sa real estate o palagiang inilalaan ang serbisyo sa 

kaginhawahan ng nakatira; o

• Kita na natanggap mula sa isang may-takdang kasosyo.

Kung Ikaw Ay Nagta-trabaho Sa

Iyong Sarili

Kung Ikaw Ay Nagta-trabaho Sa Iyong Sarili

(kabila)

2006
Optional na paraan

Kung ang iyong talagang netong kinita ay menos sa

$400, ang iyong kinita ay bibilangin pa rin para sa Social 

Security alinsunod sa optional na paraan ng pag-uulat. 

Puwedeng gamitin ang optional na paraan kung ang iyong 

kabuuang kita ay $600 o mahigit pa o kapag ang iyong 

tubo ay menos sa $1,600.

Puwede mong gamitin ang optional na paraan limang 

beses lamang sa buong buhay mo. Ang iyong talagang neto 

ay dapat $400 lang o mahigit pa at hindi hihigit kumulang 

sa dalawang taon nitong nakaraang tatlong taon, at ang 

iyong netong kita ay kina-kailangang menos ng two-thirds 

ng iyong kabuuang kita.

Ganito kung papaano ito mag-trabaho:

• Kung ang iyong kabuuang kinita sa pagta-trabaho sa 

iyong sarili ay sa pagitan ng $600 at $2,400, ipagbigayalam mo ang dalawang bahagi ng ikatlo ng iyong 

kabuuan o ng iyong netong kinita; o

• Kung ang iyong kabuuang kinita ay $2,400 (o higit pa)

at ang talagang netong kita ay $1,600 (o menos), 

ipagbigay-alam mo either ang $1,600 o ang iyong 

talagang netong kinita.

Natatanging note para sa mga magsasaka: Kung 

ikaw ay magsasaka, puwede mong gamitin ang optional 

na paraanng pagbibigay-alam bawat taon. Hindi mo 

kinakailangang mag-karoon ng actual na netong kinita 

na hindi kumukulang sa $400 ng nakaraang taon. Iminumungkahi namin na ikaw ay tumawag sa amin at hingiin 

ang kopya ng, A Guide For Farmers, Growers And Crew 

Leaders (Publikasyon Blg. 05-10025, Pamamatnubay 

Para Sa Mga Magsasaka, Growers at Crew Leaders). Ang 

pahayag na ito ay makukuha lang sa English.

Paano ipagbibigay-alam ang kinita

Dapat mong kumpletohin ang mga sumusunod na 

federal tax form bago mag ika-15 ng ng Abril pagkatapos 

ng anumang taon na nagkaroon ka ng netong kinita na 

$400 o mahigit pa:

• Form 1040 (U.S. Invididual Income Tax Return—Ulat 

ng Buwis na pang-individual sa Estados Unidos)

• Schedule C (Profit or Loss from Business—Pakinabang 

o Pagkalugi mula sa Negosyo) o Schedule F (Profit or 

Loss from Farming—Pakinabang o Pagkalugi mula sa 

Pagsasaka) Kung naa-angkop; at

• Schedule SE (Self-Employment Tax—Buwis sa

Pagta-trabaho sa Iyong Sarili).

Makukuha mo ang mga forms na ito sa IRS at sa 

karamihan ng mga bangko at mga post office. Ipadala sa 

IRS ang tax return at schedules na kasama ang iyong buwis 

para sa pagta-trabaho sa iyong sarili.

Kahit na wala kang pagka-kautang sa mga buwis na kita, 

dapat mong kumpletohin ang Form 1040 at Schedule SE 

upang magbayad ng buwis sa Social Security para sa pagtatrabaho sa iyong sarili. Ito ay totoo kahit tumatanggap ka 

na ng mga benepisyo ng Social Security.

Pagsasa-ayos ng

pang-pamilyang kalakalan

Ang mga miyembro ng pamilya ay maaaring magkakasamang mamahala ng negosyo. Halimbawa, ang magasawa ay maaaring maging mag-kasosyo o mag-patakbo 

ng joint venture. Kung ikaw ay kasamang namamahala ng 

isang negosyo bilang kasosyo, kina-kailangang magkahiwalay na ipagbigay-alam ang iyong hati sa mga tinubo 

ng negosyo bilang netong kinita sa magka- hiwalay na ulat 

ng kita para sa pagta-trabaho sa iyong sarili (Schedule SE), 

kahit na kayong mag- asawa ay nag-file ng joint income 

tax return. Kailangang pag-pasiyahan ng mag-kasosyo 

ang halaga ng netong kinita na dapat i-ulat ng bawat isa 

(halimbawa, 50 porsiyento at 50 porsiyento). 

Pagkontak sa Social Security

Para sa karagdagang impormasyon at upang matagpuan 

ang kopya ng aming mga publikasyon, bisitahin ang aming 

website sa www.socialsecurity.gov o tumawag ng libre sa 

1-800-772-1213 (para sa mga bingi o may kahirapan sa 

pandinig, tawagan ang aming TTY na numero sa 

1-800-325-0778). Masasagot namin ang detalyadong 

katanungan magmula sa oras na alas-7 ng umaga hanggang 

sa alas 7 ng gabi, Lunes hanggang Biyernes. Makapagbibigay kami ng impormasyon sa pamamagitan ng aming 

automated na serbisyo ng telepono 24 oras araw-araw.

Kung kailangan mo ng interpreter sa pag-aasikaso ng 

iyong business sa Social Security, may nakalaan kaming 

serbisyo dito ng libre. Ang mga serbisyo ng interpreter 

ay makukuha kapag kina-usap mo kami sa telepono o sa 

tanggapan ng Social Security. Tumawag ng libre sa aming 

numero 1-800-772-1213, kung ang wika mo ay Tagalog, 

pindutin ang 1 at maghintay hanggang sumagot ang isang 

kinatawan. Ang Tagalog interpreter ay tatawagin para 

matulungan ka sa iyong tawag. Kung hindi matapos ang 

business mo sa telepono, ikukuha ka namin ng appointment 

para sa lokal na tanggapan ng Social Security at aayusin 

namin na may Tagalog interpreter doon sa oras ng iyong 

pag-bisita.

Itinuturing naming lihim ang lahat ng mga tawag. Nais 

din naming siguraduhin na maka-tatanggap ka ng wasto at 

magalang na serbisyo. Ito ang dahilan kung bakit mayroon 

kaming pangalawang kinatawan ng Social Security na 

nagmo-monitor ng ilang mga tawag sa telepono.

Social Security Administration

SSA Publication No. 05-10022-TL

If You Are Self-Employed (Tagalog) www.socialsecurity.gov January 2006